ملا عبدالغني برادر

ملا عبدالغني برادر په کال ١٩۶۸م کې د افغانستان د اروزګان ولایت په دهراود ولسوالۍ کي نړۍ ته سترګې پرانېستې، نوموړی د جهاد په وخت کې د ملا محمد عمر مجاهد د تر ټولو نږدي ملګرو څخه وو. هغه په ٢٠١٨م کال کې د افغانستان اسلامي امارت د دوحې د دفتر مشر وټاکل سو؛ او له امریکا سره یې تر دوو لسیزو جګړو او ورپسې خبرو اترو وروسته په افغانستان کي د نورو طالب چارواکو سره یو ځای د واک چاري په لاس راوړې. د طالبانو اسلامي تحریک په مشرۍ کي نوموړی یو مخکښ او بانفوذه شخص ګڼل کیږي. 

ښاغلي برادر د اسلامي امارت د رامنځته کېدو څخه تر مخه په اسلامي امارت کې د تر لومړني امیر المؤمنین ملا محمد عمر مجاهد راوروسته تر ټولو لوړ او بانفوذه شخصیت  وو.

ملا عبدالغني برادر د پښتنو د دراني قوم له پوپلزايي قبیلې سره تړاو لري، او دغه قبیله په عمومي توګه د افغانستان په سویل لویدیځ کي استوګنه ده. ملا برادر دا وخت د لمړي وزیر د اقتصادي مرستیال په توګه دنده مخته وړي.

 زده کړي 
ملا عبدالغني برادر یوازي په دیني علومو کي زده کړي لري او سیاسي پوهه یې د جګړو او سیاستونو پر بنسټ ترلاسه کړې ده. 

برادر اول وار د شوروي اشغالګرو پر وړاندي د جهاد مرحله تېره کړې ده، او دوهم ځل یې د کورنیو جګړو، پاټک سالاریو او ملک الطوایفي په وړاندي جګړه وه، چي د نورو طالبانو سره یو ځای یې په هیواد کي د جمعیت او حزب په وړاندي جګړه ترسره کړه. دریم ځل جګړه یې د امریکايانو سره مبارزه وه چي دا ځل یې څو کاله زندان هم تېر کړ.

 مسؤلیتونه 
هیواد کي د اسلامي امارت په بیا حاکمیت سره نوموړي ته د ریاست الوزاء د اقتصادي معاونیت مسؤلیت ور د غاړي شو تر څو له مودې اقتصادي پروژې عملي کړي. د نوموړي په راتګ سره یې د هیواد په کچه د بیا رغوني ستري پروژې پیل سوي دي چي د مثال په ډول د قوشتیپې ستر کانال د کیندني پروژه، د شاهي کانال د کیندني پروژه، له ۲۵ کلن ځنډ وروسته د ټاپي ستره پروژه، د ریل پټلۍ پروژې، د یو شمیر سترو بندونو د جوړوني او پرانستني پروژې، د هیواد په ۴۰۰ ولسوالیو کي د چک ډیمونو پروژه، د مس عینک پروژه تر ۱۸ کلن ځنډ وروسته او داسي نور...

نور ولولئ
په ۲۰۲۱م کال کې د ټایم مجلې د ۲۰۲۱ کال د سلو اغېزناکو شخصیتونو څخه يو هم ښاغلی ملا عبدالغني برادر وباله او هغه ته يې د "نظامي رهبر" خطاب ورکړ.

 سرچینې